open-index/open-wikipedia-markdown huggingface dataset:
Εστάδι Ολίμπικ Λιουίς Κονπάνς

Το **Ολυμπιακό Στάδιο Βαρκελώνης** (*Estadi Olímpic Lluís Companys*), γνωστό και με το παλιό του όνομα **Μοντζουίκ** (Estadi Olímpic de Montjuïc) είναι ένα γήπεδο με χωρητικότητα 55.926 θεατές και βρίσκεται στο λόφο Μοντζουίκ της Βαρκελώνης.

Κατασκευάστηκε το 1929, σε σχέδιο του καταλανού αρχιτέκτονα Pere Domènech i Roura για τις ανάγκες της εμπορικής έκθεσης της Βαρκελώνης. Τη δεκαετία του 60 χρησιμοποιήθηκε ελάχιστα, λόγω της κακής του κατάστασης.  Το 1975 χρησιμοποιήθηκε για αγώνες φόρμουλα ένα. Το 1989 ανακατασκευάστηκε έτσι ώστε να γίνει κατάλληλο για τους Ολυμπιακούς αγώνες του 1992. Εκεί έγινε και η τελετή έναρξης και λήξης των αγώνων. Ήταν έδρα της ποδοσφαιρικής Εσπανιόλ από το 1998 έως το 2009. Το 2001 μετονομάστηκε σε Estadi Olímpic Lluís Companys προς τιμήν του προέδρου της Καταλωνίας Λιουίς Κονπάνς, που εκτελέστηκε από το καθεστώς του Φράνκο το 1940 στο Μοντζουίκ.

## Παραπομπές


Κατηγορία:Στάδια ποδοσφαίρου στην Καταλωνία
Κατηγορία:Αθλητικές εγκαταστάσεις στη Βαρκελώνη
Κατηγορία:Αθλητικές εγκαταστάσεις Θερινών Ολυμπιακών Αγώνων 1992
Γηπεδο
Κωνσταντίνος Φιλόπουλος

Ο **Κωνσταντίνος Φιλόπουλος** (1849 - 1932) ήταν Έλληνας δημοσιογράφος.

## Βιογραφικά στοιχεία

Γεννήθηκε στην Πάτρα και σπούδασε νομικά στο Πανεπιστήμιο Αθηνών. Επέστρεψε στην Πάτρα και ιδιώτευσε ως δικηγόρος. Από το 1877 διηύθυνε την εφημερίδα *«Φορολογούμενος»*, από τις στήλες της οποίας διακρίθηκε για τις ιδέες του και το ήθος του. Τελικά αποσύρθηκε  από την δημοσιογραφία το 1892, πικραμένος από τους πολιτικούς του τόπου. Δεν υποστήριζε κανέναν κόμμα αλλά πάντα στήριζε ανεξάρτητους υποψηφίους. Ο Φιλόπουλος πρότεινε για πρώτη φορά στον Γούναρη να ασχοληθεί με την πολιτική και τον μύησε στην «ομάδα των Γοβιών».

Είχε διατελέσει γραμματέας του εμπορικού συλλόγου «Ερμής», μέλος του διοικητικού συμβουλίου και πρόεδρος της Φιλαρμονικής (1896). 

Ήταν παντρεμένος με την Καλλιόπη Πράτσικα, μέλος της ομώνυμης οικογένειας, και είχε αποκτήσει μια κόρη την Βρισηίδα, σύζυγο του Δημήτριου Στεφανόπουλου. Εγγονός του ήταν, ο Κωνσταντίνος Στεφανόπουλος, Πρόεδρος της Ελληνικής Δημοκρατίας.

## Αναφορές


Κατηγορία:Έλληνες δικηγόροι του 19ου αιώνα
Κατηγορία:Έλληνες δημοσιογράφοι του 19ου αιώνα
Πολιτική ψυχολογία

Με τον όρο **πολιτική ψυχολογία** εννοείται εκείνος ο διεπιστημονικός κλάδος που ασχολείται με την ανάλυση των αναπτυσσόμενων σχέσεων ανάμεσα στις ψυχολογικές και πολιτικές διεργασίες. Τούτος ο κλάδος αντλεί τα περιεχόμενά του από διαφορετικές πηγές, που περιλαμβάνουν την πολιτισμική και ψυχολογική ανθρωπολογία, τη γνωστική ψυχολογία, τα οικονομικά, την ιστορία, τις διεθνείς σχέσεις, τη φιλοσοφία, την πολιτική επιστήμη, την πολιτική θεωρία, την ψυχολογία της προσωπικότητας, την κοινωνική ψυχολογία, και κοινωνιολογία. Εξαιτίας της ευαίσθητης σχέσης του με το πλαίσιο μέσα στο οποίο αναπτύσσεται, ο τομέας της πολιτικής ψυχολογίας αναπτύσσεται με διαφορετικούς τρόπους, εξαρτώμενους από το πολιτικό και κοινωνικό πλαίσιο μέσα στο οποίο ενσωματώνεται.

Κατηγορία:Κλάδοι της ψυχολογίας
Ψυχολογια
Γήπεδο Ντε Σαρριά

Το **γήπεδο Ντε Σαρριά** (καταλανικά: **Estadi de Sarrià**) βρισκόταν στη Βαρκελώνη και ήταν η φυσική έδρα της Εσπανιόλ. Κατασκευάστηκε το 1923 και γκρεμίστηκε το 1997. Ήταν χωρητικότητας 41.000 θέσεων.

Το γήπεδο φιλοξένησε αγώνες για το Μουντιάλ του 1982, ανάμεσά τους και τον συγκλονιστικό προημιτελικό Ιταλίας - Βραζιλίας (3-2). Επίσης φιλοξένησε τον πρώτο τελικό του κυπέλλου ΟΥΕΦΑ του 1988, ανάμεσα στην Εσπανιόλ και τη Μπάγερ Λεβερκούζεν (3-0, όμως στη ρεβάνς το σκόρ ανατράπηκε). 

Τελευταίος αγώνας στο γήπεδο ήταν ανέμεσα στην Εσπανιόλ και τη Βαλένθια ΚΦ (3-2) τον Ιούνιο του 1997. Τα επόμενα χρόνια η Εσπανιόλ χρησιμοποίησε σαν έδρα το Ολυμπιακό στάδιο της Βαρκελώνης, ενώ από τον Αύγουστο του 2009 μετακόμισε στο νέο της γήπεδο, το Estadi Cornellà-El Prat.

Κατηγορία:Στάδια ποδοσφαίρου στην Ισπανία
Κατηγορία:Αθλητικές εγκαταστάσεις στη Βαρκελώνη
Γηπεδο
Ντε Σαρρια
Κατηγορία:Αθλητικές εγκαταστάσεις Θερινών Ολυμπιακών Αγώνων 1992
Κατηγορία:Στάδια Παγκοσμίου Κυπέλλου Ποδοσφαίρου 1982
Βύρων Δάβος

Ο **Βύρων Δάβος** (Πελόπιο Ηλείας, 11 Ιουνίου 1927) είναι Έλληνας ιστορικός, συγγραφέας και ποιητής. 

Γεννήθηκε στο Πελόπιο Ηλείας και εγκαταστάθηκε στην Αθήνα ως αξιωματικός του Πυροσβεστικού σώματος. Είναι μέλος της Εταιρείας Ελλήνων Λογοτεχνών και του Συνδέσμου Ελλήνων Λογοτεχνών. Η λογοτεχνική του ιδιότητα έχει αναγνωριστεί από το ΥΠΠΟ.

## Εργογραφία

Έχει γράψει πληθώρα ιστορικών, λογοτεχνικών και ποιητικών έργων.

### Ποιήματα

* Ξεχασμός του πόνου, 1942
* Αθηναϊκές νύχτες	
* Οι αγχόνες
* Ηλιοβασιλέματα στη μοναξιά
* Χρόνοι σκλαβιάς, 1945
* Ήρθαν τα χελιδόνια - Πύργος, 1951
* Μακρινές Αγάπες - Αθήνα, 1957
* Ήχοι και αντίλαλοι - Αθήνα, 1959
* Φωνές από τα άστρα
* Νοσταλγίες και πόθοι
* Εσπερινές ανταύγειες
* Πορφυρένια Δειλινά
* Φωτεινές αναμνήσεις 
* Ανείπωτα Μυστικά

### Νουβέλες

* Στις όχθες του Αλφειού - Αθήνα, 1958
* Όσα γράφει η μοίρα
* Της προσφυγιάς οι δρόμοι
* Στις ξενιτιάς τις στράτες
* Στον τροχό της Τύχης

### Διηγήματα

* Η μεγάλη επιστροφή - Αθήνα, 1971
* Φρασινιά - Αθήνα, 1975
* Στους ξένους δρόμους
* Ο παραγιός
* Η κατάρα και άλλα διηγήματα

### Μυθιστορήματα

* Ένας άνθρωπος κοιτάζει τη Δύση - Αθήνα, 1974
* Πικραμένα ταξίδια
* Το ξένο ψωμί
* Το φάγωμα
* Άρχοντες και χωριάτες

### Ιστορικά

* Η ιστορία του χωριού μου - Αθήνα, 1974
* 25 Χρόνια κοντά στο Μάριο Βαϊανό - 1975
* Στον Πύργο και στην Ηλεία του 1821-1930	
* Η ιστορία της εφημερίδας "Πατρίς" του Πύργου Ηλείας
* Οι πρώτοι κάτοικοι του χωριού Κριεκούκι Ηλείας
* Ο Χριστόφορος Παπουλάκος	
* Το Πετροβούνι	
* Κριεκουκιώτικος λόγος
* Οι Ολυμπιακοί Αγώνες 1896	
* Η ιστορία της Πυροσβεστικής Υπηρεσίας 1830-1980
* Η Μακεδονία του 1893-1903 (το Μακεδονικό ζήτημα)	
* Οι σφαγές των Αρμενίων (το Αρμενικό ζήτημα) 1890-1896
* Οι ανασκαφές της Αρχαίας Ολυμπίας 1875-1891	
* Δήμος Ολυμπίων (Ιστορία 32 χωριών)
* Μικρασιατική εκστρατεία	
* Η Ηλεία πριν και μετά την Επανάσταση του 1821
* Η ζωή των κατοίκων της Ηλείας κατά την τουρκοκρατία	
* Ιστορία του Πύργου Ηλείας	
* Η Ηλεία γύρω από το 1900
* Τοπωνύμια της Ηλείας
* Τα σταφιδικά της Ηλείας (1827-1995)
* Η λογοτεχνία κατά την εποχή του Μάριου Βαϊάνου
* Λαογραφική γλώσσα
* Η Ήλιδα και οι Ολυμπιακοί αγώνες
* Γεώργιος Ζαλόκωστας
* Το πολεμικό μεγαλείο του 1912-1913
* Ιστορικά της Αθήνας 1800-1900
* Οι ζωγράφοι κατά την εποχή του Μάριου Βαϊάνου	
* Εφημερίδες Ηλείας 1867-1930
* Η προοδεύουσα Αμαλιάδα
* Αθηναιογραφήματα
* Φωτιές και καπνοί πάνω από την Ελλάδα 1830-1930
* Το πυροσβεστικό Σώμα στα Σπάργανα	
* Ιστορικά των χωριών της Ηλείας	
* Οι ληστές της Ηλείας 1821-1930 
* Ιστορικά της πόλης του Πύργου 1830-1930
* Βίος και πολιτεία των Πολιτικών της Ηλείας
* Το μεταπολεμικό Πελόπιο	
* Πόλεμος και κατοχή

Επίσης κατά καιρούς έχει αρθρογραφήσει σε διάφορες εφημερίδες της Ηλείας όπως η *Πατρίς*, η *Αυγή* κ.α.

## Παραπομπές

*

Κατηγορία:Έλληνες πυροσβέστες
Κατηγορία:Έλληνες ιστορικοί του 20ού αιώνα
Κατηγορία:Έλληνες συγγραφείς του 20ού αιώνα
R7

[thumb|right|250px|Ένας πύραυλος R-7 "[Πρόγραμμα Βοστόκ|Βοστόκ" που εκτίθεται στη Μόσχα.]]
Ο **R-7** ήταν ένας πύραυλος μεγάλου βεληνεκούς σχεδιασμένος από τον Σεργκέι Κορολιόφ (κορυφαίος Ρώσος μηχανικός της εποχής) για τις ανάγκες ανάπτυξης του σοβιετικού προγράμματος πυρηνικών όπλων.

Μετά από επίμονες προσπάθειες του Κορολιόφ, η ρωσική κυβέρνηση αποφασίζει να επιτρέψει τη χρήση του πυραύλου για να σταλθεί δορυφόρος στο διάστημα. Ο *[[Σπούτνικ 1]]*, γνωστός ως ο πρώτος τεχνητός δορυφόρος, εκτοξεύεται με τον R-7 τον Οκτώβριο του 1957, ένα μήνα μετά ακολουθεί ο *[[Σπούτνικ 2]]*, με επιβάτη την σκυλίτσα Λάικα.

Ο R-7 ήταν ο πρώτος πύραυλος με πολλαπλά στάδια (αποσπώμενες δεξαμενές καυσίμων), με αποτέλεσμα να έχει καλύτερο λόγο ώθησης προς μάζα, καθώς όταν τα καύσιμα ενός σταδίου τελείωναν, απελευθερωνόταν από το νεκρό βάρος και συνέχιζε την πορεία με μεγαλύτερη ταχύτητα.

## Εξωτερικοί σύνδεσμοι

* Ο πύραυλος R-7  από τον S.P. Korolev Rocket και την Space Corporation Energia 
* ο πύραυλος R-7 και οι διάδοχοί του 
* http://www.samspace.ru/%F1%F2%E0%F2%E8%F1%F2%E8%EA%E0_%EF.htm[ το εργοστάσιο παραγωγής του ] 

R7
Κατηγορία:Νόβαγια Ζεμλιά
Κατηγορία:Πύραυλοι
Ποντεβέδρα ΚΦ

Η **Φ.Κ. Ποντεβέδρα** (*Pontevedra CF*) είναι ποδοσφαιρικός σύλλογος στην Γαλικία της Ισπανίας. Ιδρύθηκε το 1941 και αγωνίζεται στο Στάδιο Μουνισιπάλ Πασαρόν 15,000 θέσεων.

Η δεκαετία του 60 ήταν η χρυσή δεκαετία της ομάδας, καθώς αγωνίστηκε 6 χρονιές στην Α΄ κατηγορία του Ισπανικού πρωταθλήματος και το 1966 κατέλαβε την 7η θέση, την καλύτερη στην ιστορία της. 

## Εξωτερικοί σύνδεσμοι

* Επίσημη ιστοσελίδα

Ποντεβέδρα
Ποντεβέδρα
Κατηγορία:Ιδρύσεις ποδοσφαιρικών ομάδων το 1941
Σημαία της Ονδούρας

thumb|right|250px|Η σημερινή σημαία της Ονδούρας
thumb|right|250px| Ναυτική σημαία.Διαστάσεις: 1:2
Η **[[σημαία]]** της **[[Ονδούρα]]ς** καθιερώθηκε στις 9 Ιανουαρίου 1866 και το χρώμα της τροποποιήθηκε στις 27 Ιανουαρίου 2026. Στις 27 Ιανουαρίου 2026, η σημαία της Ονδούρας επέστρεψε στο σκούρο μπλε χρώμα, το οποίο στην πράξη χρησιμοποιούνταν πριν από το 2022. Βασίζεται στη σημαία της Ομόσπονδης Δημοκρατίας της Κεντρικής Αμερικής. Αποτελείται από τρεις ισομεγέθεις οριζόντιες λωρίδες. Οι δύο από αυτές έχουν χρώμα μπλε και συμβολίζουν τον Ειρηνικό Ωκεανό και την Καραϊβική Θάλασσα. Η λευκή λωρίδα αντιπροσωπεύει το έδαφος ανάμεσα στον ωκεανό και στη θάλασσα. Υπάρχουν επίσης πέντε γαλάζια πεντάκτινα αστέρια, που είναι σε διάταξη σχήματος «Χ». Αυτά βρίσκονται στο κέντρο, σε λευκή λωρίδα και συμβολίζουν τα πέντε κράτη της πάλαι ποτέ Ομοσπονδιακής Δημοκρατίας της Κεντρικής Αμερικής (Γουατεμάλα, Ελ Σαλβαδόρ, Κόστα Ρίκα, Νικαράγουα και Ονδούρα). Με την απεικόνιση αυτή υποδηλώνεται και η ελπίδα ότι κάποια μέρα τα εν λόγω κράτη θα αποτελέσουν ξανά μια ενιαία κρατική οντότητα. Η χώρα έχει Σύνταγμα από το 1866.

## Αλλαγή στο χρώμα 2022
thumb|right|250px|Η σημαία της Ονδούρας (2022)
Στις 4 Ιανουαρίου 2022 οι Ένοπλες Δυνάμεις της Ονδούρας ανακοίνωσαν μια αλλαγή από αυτόν τον μήνα στα μονογράμματα, τις στολές και το λογότυπό τους για να αναπαριστούν την εθνική σημαία σε τιρκουάζ. Η ανακοίνωση ήρθε αφότου η εκλεγμένος πρόεδρος Σιομάρα Κάστρο ανακοίνωσε επίσης τη χρήση της σημαίας σε αυτή την απόχρωση του μπλε.

## Παραπομπές


## Εξωτερικοί σύνδεσμοι

* http://flagspot.net/flags/hn.html - Σημαίες του Κόσμου: Ονδούρα. 

Ονδουρα
Κατηγορία:Εθνικά σύμβολα της Ονδούρας
Τομάζι Κουλιμοετόκε Β΄

Ο **Τομάζι Κουλιμοετόκε Β΄** (*Tomasi Kulimoetoke II*) ήταν ο 50ός παραδοσιακός Βασιλιάς του Βαλίς (πολυνησιακά: Ουβέα). Γεννήθηκε στις 26 Ιουλίου 1918 και ενθρονίστηκε στις 12 Μαρτίου 1959. Το 1961 υπέγραψε σύμφωνο με τη Γαλλία και κατέστησε τη χώρα του υπερπόντιο έδαφος της Γαλλίας. Το 2005, ο Βασιλιάς λίγο έλειψε να απωλέσει τον θρόνο του, μετά τον θάνατο ενός πεζού σε τροχαίο που προκάλεσε ο εγγονός του Τομάζι, υπό την επήρεια αλκοόλ. Τότε, μεταρρυθμιστές επεχείρησαν να ανατρέψουν τον Βασιλιά και να βάλουν στη θέση του το Sosefo Mautamakia, στέψη που ποτέ δεν έγινε εξαιτίας των ταραχών που επακολούθησαν. Η Γαλλία στήριξε τον Βασιλιά, ο οποίος παρέμεινε. Ο εγγονός του παραδόθηκε στις γαλλικές αρχές. Ο Τομάζι παρέμεινε Βασιλιάς μέχρι τον θάνατό του, στις 7 Μαΐου του 2007. Με βάση την παράδοση των νησιών, θεωρείται ταμπού να ακουστεί κάτι για θέμα διαδοχής του αποβιώσαντος, επί 6 μήνες. Ο διάδοχός του, Καπιλιέλε Φαουπάλα, ανήλθε στον θρόνο στις 25 Ιουλίου του 2008.

## Παραπομπές


## Πηγές
* Νεκρολογία

Κουλιμοετοκε, Τομαζι
Μίνι κάριερ

Το επονομαζόμενο **Μίνι κάριερ** (mini carrier) πλοίο είναι ειδικός τύπος πλοίου. Στη πραγματικότητα είναι ένα μικρό μπαλκ κάριερ (bulk carrier) και αποτελεί επινόηση ενός Έλληνα πλοιοκτήτη, ο οποίος στη περίοδο του γιγαντισμού των πλοίων σκέφθηκε να παραγγείλει στην Ιαπωνία τη ναυπήγηση μιας σειράς από μικρά και ευέλικτα φορτηγά πλοία, ολικής χωρητικότητας περίπου 1500 κόρων και εκτοπίσματος 3200 περίπου τόνων (dwt) που να μπορούν να εκτελέσουν ταξίδια τακτικών γραμμών (liner) για τη μεταφορά ομοειδών φορτίων, βαρέων φορτίων μέχρι και εμπορευματοκιβώτια (κοντέινερς). Η ιδέα αυτή υπήρξε απόλυτα επιτυχής και η ναυπήγηση παρόμοιων σκαφών γενικεύθηκε.

Κατηγορία:Φορτηγά πλοία
Διαμετακόμιση

Με τον ελληνικό όρο **διαμετακόμιση** αποδίδεται ο διεθνής όρος **τράνζιτ** ή *τρανζίτ* (transit). 
Στη ναυτιλία με τον όρο «*εμπορεύματα υπό διαμετακόμιση*» χαρακτηρίζονται εκείνα τα οποία εισάγονται μεν σε μία Χώρα, όχι όμως για να διατεθούν σ΄ αυτή αλλά για να επανεξαχθούν σε άλλη Χώρα. Τούτο συμβαίνει κυρίως σε μεταφορτώσεις πλοίων ίδιας ναυτιλιακής εταιρίας ή υπό την αυτή πρακτόρευση πλοίων.
Το εμπόριο αυτής της μορφής γενικά χαρακτηρίζεται *διαμετακομιστικό* (traffic in transit) και οι λιμένες όπου βρίσκονται δεσμευμένα τα εμπορεύματα αυτού του είδους χαρακτηρίζονται *διαμετακομιστικοί λιμένες* (bonded ports). Οι διαμετακομιστικοί λιμένες διαθέτουν εκτεταμένους ύπαίθριους ή στεγασμένους χώρους (αποθήκες) για την απόθεση των προς μεταφόρτωση εμπορευμάτων. Οι χώροι αυτοί καλούνται «ελεύθερη ζώνη» και είναι περίφρακτοι.
Κατά προέκταση δε της έννοιας αυτής διαμετακόμιση χαρακτηρίζεται και η εκφόρτωση (εισαγωγή) εμπορευμάτων σε ένα λιμένα εσωτερικού τα οποία προορίζονται για μεταφόρτωση και τελικό προορισμό άλλο λιμένα εσωτερικού στον οποίο θα ακολουθεί και ο εκτελωνισμός τους.

Στην Ελλάδα διαμετακομιστικοί λιμένες είναι της Θεσσαλονίκης, του Πειραιά, της Καλαμάτας, του Βόλου, της Καβάλας, του Λαυρίου κ.ά. 

Κατηγορία:Ναυτιλιακή οικονομία
Κατηγορία:Εξοπλισμός λιμένων
Μαραμπού

Το **μαραμπού (Marabou)** ή **λεπτόπτιλος (Leptoptilos)** είναι γένος μεγάλων τροπικών πτηνών που ανήκει στην τάξη πελαργόμορφα (Ciconiiformes) και στην οικογένεια πελαργίδες (Ciconiidae). Υπάρχουν τρία είδη, που ζουν στην Ινδία, την Αφρική και την Ινδοκίνα. Διαφέρει από τα περισσότερα είδη πελαργού στο ότι πετά με διπλωμένο τον λαιμό προς τα πίσω, όπως ο ερωδιός. Συνώνυμο όνομα του γένους είναι "Cryptociconia" (= «κρυπτοπελαργός»).

Το είδος **λεπτόπτιλος ο διστακτικός** (L. dubius) ζει από τη βόρεια Ινδία μέχρι τη νήσο Βόρνεο. Το ύψος του φθάνει το 1,5 μέτρο και διαθέτει μεγάλο ράμφος, μαυρόασπρο ως καφετί φτέρωμα και αεροφόρο θύλακα μήκους 40 εκατοστών στη βάση του λαιμού, που χρησιμεύει στην παραγωγή ήχου, καθώς το πουλί είναι άφωνο. Τρέφεται με βατράχους, ψάρια και μικρές σαύρες ή άλλα ερπετά, δεν περιφρονεί όμως και τα πτώματα ή τα σκουπίδια. Φτιάχνει τη φωλιά του σε δένδρα ή ψηλούς βράχους.

Το είδος **λεπτόπτιλος ο ιαβανικός** (L. javanicus) είναι μικρότερο σε μέγεθος και δεν φέρει αεροφόρο θύλακα. Το είδος **λεπτόπτιλος ο βαλαντιοφόρος** (L. crumeniferus), που ζει στη νοτίως της Σαχάρας Αφρική, είναι το κυρίως γνωστό με την κοινή ονομασία μαραμπού, που προέρχεται από την αραβική λέξη *μαραμπούτ* και οφείλεται στο υποτίθεται συλλογισμένο ύφος και τη σοβαρή στάση του. Η εμφάνισή του θυμίζει μεγάλο ασπρορόδινο πελαργό με μαύρα πόδια και φτερούγες (η αγγλική του ονομασία είναι "marabou stork" = πελαργός μαραμπού) με γυμνό κεφάλι και λαιμό, ενώ κατά τα άλλα μοιάζει πολύ με το ινδικό είδος. Ζυγίζει μέχρι και πάνω από 9 κιλά και έχει άνοιγμα πτερύγων 3,2 μέτρα, το μεγαλύτερο άνοιγμα για χερσαίο πτηνό μαζί με τον κόνδορα των Άνδεων. Τα νεαρά άτομα είναι πιο καφετιά και με μικρότερο ράμφος.

Τα δύο φύλα μοιάζουν μεταξύ τους και ενηλικιώνονται σε ηλικία 4 ετών. Είναι κοινωνικά πτηνά που ζουν σε δικές τους αποικίες. Το μαραμπού γεννά 2 ή 3 αυγά. Τρώει, εκτός από όσα προαναφέρθηκαν, μικρά τρωκτικά και έντομα, όπως τερμίτες, κάμπιες και ακρίδες, αυγά κροκοδείλου, νεοσσούς κορμοράνου και πελεκάνου, κλπ..

Υπάρχουν πολλά απολιθώματα του γένους. Ο **L. titan**, που θηρευόταν από τους προϊστορικούς ανθρώπους, ήταν τεράστιος, και ο **L. falconeri** ήταν πολύ διαδεδομένος σε όλο τον κόσμο κατά την Πλειόκαινο.

* Με το όνομα μαραμπού είναι γνωστά και τα μαλακά φτερά της ρίζας της ουράς των πτηνών αυτών. Τα φτερά μαραμπού πωλούνται ακριβά ως διακοσμητικά. Επίσης, *«Μαραμπού»* είναι ο τίτλος της πρώτης ποιητικής συλλογής (1933) του ποιητή Νίκου Καββαδία.

## Εξωτερικοί σύνδεσμοι
* πληροφοριών για το μαραμπού'', από το Εθνικό Ζωολογικό Πάρκο Smithsonian των ΗΠΑ

Κατηγορία:Πελαργίδες
Στάδιο Ελ Σαδάρ

Το στάδιο **Ελ Σαδάρ** (ισπανικά: *El Sadar*), πρώην **Ρέινο ντε Ναβάρρα** (Estadio Reyno de Navarra) βρίσκεται στην πόλη Παμπλόνα στην Ναβάρρα της Ισπανίας. Είναι η έδρα της Οσασούνα. Έχει χωρητικότητα 23.576 θεατές, χτίστηκε το 1969.

## Παραπομπές


## Εξωτερικοί σύνδεσμοι

* Το Ρέινο ντε Ναβάρα από το google maps

Κατηγορία:Στάδια ποδοσφαίρου στην Ισπανία
Γηπεδο
Ελ Σαδαρ
ΚΑ Οσασούνα

Η **Οσασούνα** (ισπανικά: *Osasuna*, στα βασκικά σημαίνει *υγεία*) είναι επαγγελματικός ποδοσφαιρικός σύλλογος στην πόλη Παμπλόνα της Ναβάρρας στην Ισπανία. Ιδρύθηκε στις 24 Οκτωβρίου 1920. Χρώματα έχει το κόκκινο και το μπλε. Έδρα του συλλόγου είναι το Στάδιο Ελ Σαδάρ, το οποίο βρίσκεται στα κεντρικά της Παμπλόνας.

## Ιστορία
Η Οσασούνα έχει αγωνιστεί στον τελικό του κυπέλλου Ισπανίας το 2005, δυστυχώς χωρίς να καταφέρει να κατακτήσει το πολυπόθητο τρόπαιο. Έχει συμμετάσχει 4 φορές στο κύπελλο UEFA και έχει αγωνιστεί 27 χρονιές στην πρώτη κατηγορία του ισπανικού πρωταθλήματος ποδοσφαίρου. 

Ο καλύτερος σκόρερ στην ιστορία του συλλόγου είναι ο Ρομπέρτο Τόρες , ο οποίος αγωνίζεται ακόμα με την φανέλα της ομάδας, που σκόραρε 58 γκολ σε 320 συμμετοχές με την ομάδα. Ο Ισπανός διεθνής σκοράρει 0,18 γκολ ανά αγώνα. Δεύτερος είναι ο Ιταλός Βάλτερ Παντιάνι με 31 γκολ σε 103 αγώνες με την ομάδα. Η διαφορά των συμμετοχών τον βάζει στην 2η θέση καθώς σκόραρε τον ίδιο αριθμό γκολ με τον Ιρανό Τζαβάντ Νεκουνάμ ο οποίος σκόραρε 31 γκολ, αλλά σε 195 συμμετοχές με την ομάδα.

Ο νεότερος σε ηλικία σκόρερ της Οσασούνα είναι ο Ισπανός Αϊτόρ Μπουνιουέλ που εκείνη την περίοδο ήταν 17 χρονών 10 μηνών και 9 ημερών, και ο μεγαλύτερος σε ηλικία σκόρερ  είναι ο Ισπανός  Φρανσίσκο Πουνιάλ.

Η κορυφαία μεταγραφή της ομάδας είναι ο Κροάτης σέντερ φορ Άντε Μπούντιμιρ ο οποίος κόστισε στην ομάδα 8 εκατομμύρια ευρώ για να τον πάρουν από τον ισπανικό σύλλογο ΡΚΝ Μαγιόρκα.

Ο αγώνας που η ομάδα σκόραρε τα περισσότερά της γκολ ήταν αυτός με την Ντεπορτίβο Λα Κορούνια στην δεύτερη κατηγορία Ισπανίας, πίσω στο μακρινό 1933. Το ματς έληξε 8-1 υπέρ της Οσασούνα. Αντίθετα, τα μεγαλύτερα γκολ που δέχτηκε η ομάδα σε έναν αγώνα ήταν το βαρύ 8-0 εναντίον της θρυλικής Μπαρτσελόνα το 2011.

## Παραπομπές


## Εξωτερικοί σύνδεσμοι
* Επίσημη ιστοσελίδα
*Λεπτομερή στατιστικά για την ομάδα
*Επίσημη σελίδα του πρωταθλήματος

Οσασούνα
Οσασουνα
Οσασουνα
Κατηγορία:Ιδρύσεις ποδοσφαιρικών ομάδων το 1920
Κόμμα (στίξη)

,
Το **κόμμα** ή **υποστιγμή** ή **υποδιαστολή** ( **,** ) είναι σημείο στίξης. Μ' αυτό χωρίζονται μεταξύ τους τα μέρη μιας περιόδου, που περιέχουν ένα λογικό και αυτοτελές νόημα. Άλλες φορές χρησιμοποιείται σε μεγάλες φράσεις, για να δοθεί η ευκαιρία στον ομιλητή να πάρει αναπνοή ή για να βοηθηθεί στο διάβασμα ή για να προκαλέσει προσδοκία. Χωρίς κόμμα ή και με την κακή χρησιμοποίησή του, είναι δυνατή η παρερμηνεία ενός κειμένου, μια και το κόμμα συντελεί στην κατανόηση ενός κειμένου.

Στην κλασική ελληνική και λατινική γραμματεία ως *κόμμα* ορίζεται το «μικρό μέρος περιόδου του προφορικού ή γραπτού λόγου», το οποίο αργότερα, όταν εμφανίστηκαν τα σημεία στίξης, περιβλήθηκε ανάμεσα σε κόμματα.

Σε μια πρόταση βάζουμε κόμμα:

* Για να χωριστούν μεταξύ τους όμοιοι όροι, π.χ.: *Φάγαμε ψωμί, ελιές και ντομάτα.*
* Για να χωρίσουμε ένα μόριο ή ένα βεβαιωτικό επίρρημα στην αρχή μιας περιόδου, π.χ.: *Ναι, θα έρθω.*
* Για να χωρίζουμε την κλητική, π.χ.: *Έλα, Μαίρη, σε περιμένουμε.*
* Όταν θέλουμε να χωρίσουμε μια κύρια και μια δευτερεύουσα πρόταση: *Όταν πάω στην Αθήνα, θα σου φέρω ένα καινούριο φόρεμα.* 
* Επίσης με κόμμα χωρίζονται οι παρενθετικές προτάσεις: *Πέρασα, όπως μου είπαν, απ' το σπίτι του, μα αυτός δεν ήταν εκεί.* 
* Χωρίζουμε και τις προσθετικές αναφορικές προτάσεις, που δεν είναι απαραίτητα συμπληρώματα της πρώτης, π.χ.: *Μας είπε για το χωριό τους, που δεν το ξέραμε μέχρι τώρα.*

## Υποσημειώσεις


Κατηγορία:Γραμματική
Κατηγορία:Σημεία στίξης
Στάδιο Βιθέντε Καλδερόν

Το **Στάδιο Βιθέντε Καλδερόν** (ισπανικά: *Estadio Vicente Calderón*) βρίσκεται στη Μαδρίτη, στην περιοχή *Arganzuela* στο νότιο τομέα της πόλης και ήταν η έδρα της Ατλέτικο Μαδρίτης από το 1966 μέχρι το 2017. Κατασκευάστηκε το 1966 και αντικατέστησε το παλαιό γήπεδο της ομάδας (Μετροπολιτάνο). Έχει χωρητικότητα 55.005 θεατών και χρησιμοποιήθηκε το 1982 για τις ανάγκες του παγκοσμίου κυπέλλου. Η Ατλέτικο Μαδρίτης μετακόμισε το 2017 στο ανακαινισμένο νέο Μετροπολιτάνο. Κατεδαφίστηκε το 2019.

## Εξωτερικοί σύνδεσμοι
* Επίσημη ιστοσελίδα Ατλέτικο Μαδρίτης σελίδα για το γήπεδο
* Φωτογραφίες γηπέδου 

Κατηγορία:Στάδια ποδοσφαίρου στην Ισπανία
Κατηγορία:Κτίρια και κατασκευές στη Μαδρίτη
Κατηγορία:Ατλέτικο Μαδρίτης
Κατηγορία:Στάδια Παγκοσμίου Κυπέλλου Ποδοσφαίρου 1982
Οντολογία

Με τον όρο **Οντολογία** αναφερόμαστε στο *λόγο περί του όντος* ή στην *επιστήμη του όντος*, τη φιλοσοφική αναζήτηση που εξετάζει τις αρχές της ύπαρξης και συγκρότησης του *Όντος*, μελετά τη φύση και την ουσία των *Όντων* (***Ον***= αυτό που πραγματικά υπάρχει, καθετί που έχει υπόσταση). Στη φιλοσοφία η έρευνα της φύσης του όντος γίνεται σε διάκριση από το φαινόμενο.

Όταν η *οντολογία* αναδεικνύει την ουσία, σε σχέση με τα επιμέρους όντα, τότε αποκαλείται ουσιοκρατία, *ουσιολογική οντολογία*, *ουσιοκρατική οντολογία* ή σπανιότερα, *εσενσιαλισμός* (*essentialismus*) από τη λατινική λέξη essentia (ουσία).

Όταν η *οντολογία* προκρίνει το πρόσωπο έναντι της ουσίας, τότε ονομάζεται προσωποκρατία, *προσωποκεντρισμός*, *περσοναλισμός* (*personalismus*) ή *προσωποκρατική οντολογία*. 

Όταν η *οντολογία* δίνει προτεραιότητα στο άτομο έναντι του προσώπου, τότε ονομάζεται *ατομοκρατική οντολογία* ή ατομοκρατία.
Ουσιοκρατία

Με τον φιλοσοφικό και θρησκειολογικό όρο **ουσιοκρατία** αναφερόμαστε στην οντολογική πρόταση που δίνει προτεραιότητα στην απρόσωπη, άμορφη και άχρονη ουσία, έναντι του επιμέρους όντος (προσωπικού, ατομικού), το οποίο τελικά εκλαμβάνεται ως κατώτερο, υποδεέστερο, παράγωγο και προϊόν της ουσίας. 

Στη θεολογία και συγκεκριμένα στην τριαδολογία, η ανατολική παράδοση προτάσσει το πρόσωπο (ή *υπόσταση*), σε διαστολή προς τη λατινική θεολογία του δυτικού μεσαιωνικού χριστιανισμού που δίνει προτεραιότητα στην ουσία-φύση του Θεού. 

## Δείτε επίσης
* στρατηγική ουσιοκρατία.

## Εξωτερικοί σύνδεσμοι

Κατηγορία:Μεταφυσικές θεωρίες
Κατηγορία:Φιλοσοφία της θρησκείας
Κατηγορία:Φιλοσοφία της ζωής
Προσωποκρατία

Με τον φιλοσοφικό και θρησκειολογικό όρο **προσωποκρατία**, αναφερόμαστε στην οντολογική πρόταση που δίνει προτεραιότητα στην έννοια του προσώπου έναντι της ουσίας.

Η προσωποκρατία σημαίνει υπερίσχυση του προσώπου:
# στην θεϊκή οντολογία (ορισμός του όντος Θεός): Τί υπερέχει στον Θεό; Το πρόσωπο ή η ουσία.
# στην κοσμολογική οντολογία (ορισμός του αντικειμένου Σύμπαν υπό το πρίσμα της θρησκείας): Τί υπερέχει στο Σύμπαν; Το Σύμπαν ως πρόσωπο ή ελεγχόμενο από πρόσωπο (και δευτερογενώς τα πρόσωπα και οι προθέσεις τους) ή η φυσική; 

Ο όρος *πρόσωπο* παραπέμπει σε ένα περιεχόμενο που είναι το ακριβώς και εντελώς αντίθετο της λέξης ουσία ή *φύση*. Πρόσωπο είναι το επιμέρους, το συγκεκριμένο και μερικό ον, που σχετίζεται, επικοινωνεί, συμμετέχει και ενώνεται. Το *πρόσωπο* δεν υπάρχει απλώς, αλλά συνυπάρχει, δεν επιβιώνει ατομικά, αλλά συμβιώνει κοινωνικά.

Κοινωνιολογικά, η προσωποκρατία συνεπάγεται την πρόκριση της προσωπικότητας (ατομικότητας), της ετερότητας, της ιδιαιτερότητας και της διαφορετικότητας έναντι της ομοιομορφίας, της μαζικότητας, της αυταρχικότητας, της μονολιθικότητας και του συγκεντρωτισμού.

## Παραπομπές


## Εξωτερικές συνδέσεις

Κατηγορία:Φιλοσοφία της θρησκείας
Κατηγορία:Θεολογία
Κατηγορία:Αυτοαντίληψη
Ίαν Πέισλι

Ο **Ίαν Ρίτσαρντ Κάιλ Πέισλι, Βαρώνος Μπάνσαϊντ** (*Ian Richard Kyle Paisley, Baron Bannside*, 6 Απριλίου 1926 - 12 Σεπτεμβρίου 2014) ήταν πολιτικός και θρησκευτικός ηγέτης της Βόρειας Ιρλανδίας. Ως ηγέτης του Δημοκρατικού Ενωτικού Κόμματος, εκείνος και ο Μάρτιν ΜακΓκίνες του Σιν Φέιν εξελέγησαν ως Πρώτος Υπουργός και Αναπληρωτής Πρώτος Υπουργός της Βόρειας Ιρλανδίας στις 8 Μαΐου 2007.

Εκτός από τον ρόλο του στην ίδρυση του Δημοκρατικού Ενωτικού Κόμματος, ο Πέισλι ήταν και συντονιστής της Ελεύθερης Πρεσβυτεριανής Εκκλησίας του Όλστερ για 57 έτη. Το 2005, το κόμμα του Πέισλι έγινε το μεγαλύτερο κόμμα της Βόρειας Ιρλανδίας που τασσόταν υπέρ της παραμονής της Βόρειας Ιρλανδίας στο Ηνωμένο Βασίλειο, ξεπερνώντας το Ενωτικό Κόμμα του Όλστερ, το οποίο ανταγωνιζόταν για πολλά χρόνια, ενώ ήταν και το μεγαλύτερο αντίστοιχο κόμμα και πριν τη διχοτόμηση της Ιρλανδίας.

Στις 4 Μαρτίου 2008, ο Πέισλι ανακοίνωσε ότι θα παραιτούνταν από τη θέση του Πρώτου Υπουργού και από τη θέση του ηγέτη του Δημοκρατικού Ενωτικού Κόμματος ύστερα από το Επενδυτικό Συνέδριο ΗΠΑ-Βόρειας Ιρλανδίας τον Μάιο του 2008. Ο Πίτερ Ρόμπινσον τον διαδέχτηκε και στα δύο αξιώματα στις 5 Ιουνίου 2008 και στις 31 Μαΐου 2008 αντίστοιχα.

Ο Ίαν Πέισλι απεβίωσε στις 12 Σεπτεμβρίου 2014.

## Παραπομπές


Κατηγορία:Βρετανοί πολιτικοί
Κατηγορία:Ευρωβουλευτές του Ηνωμένου Βασιλείου
Κατηγορία:Πρώτοι Υπουργοί της Βόρειας Ιρλανδίας
Κατηγορία:Χριστιανοί συνωμοσιολόγοι
Ντιέγκο Κοράλες

Ο **Ντιέγκο Κοράλες** (*Diego Corrales*, 25 Αυγούστου 1977 - 7 Μαΐου 2007) ήταν Αμερικανός παγκόσμιος πρωταθλητής της πυγμαχίας, στην κατηγορία υπέρ πτερού. Ήταν γνωστός με το ψευδώνυμο "*Chico*" και είχε επαγγελματικό ρεκόρ 40-5, με 33 νοκάουτ.

Γεννημένος από Κολομβιανό πατέρα και Μεξικανή μητέρα, από τα πρώτα του χρόνια εμπλεκόταν σε συγκρούσεις μεταξύ συμμοριών στους δρόμους. Το 1995, έχοντας μπει στον αθλητισμό, κατέκτησε το χάλκινο μετάλλιο στην κατηγορία φτερου, στους Παναμερικανικούς Αγώνες της χρονιάς εκείνης.

Αργότερα άλλαξε κατηγορίες και πέτυχε σημαντικές διακρίσεις. Σκοτώθηκε σε μοτοσικλετικό δυστύχημα το 2007.

## Τίτλοι

*Παγκόσμιος Πρωταθλητής*

*Super featherweight  (IBF)
1999–2000 

*Super featherweight  (WBO)
2004 

*Lightweight boxing champion (WBO)
2004-2006 

*Lightweight boxing champion (The Ring)
2005–2006 

*Lightweight boxing champion (WBC)
2005–2006 

## Παραπομπές


## Εξωτερικοί σύνδεσμοι
* 

Κατηγορία:Αμερικανοί πυγμάχοι
Ίζημα

μικρογραφία|Άμμος από το Wijk aan Zee, Ολλανδία. Οι κόκκοι έχουν μέγεθος περίπου 0,2 - 0,5 χιλιοστά.
Το **ίζημα** είναι ένα υλικό που προκύπτει από φυσικές διεργασίες και ειδικότερα από τη διάβρωση και την αποσάθρωση και στη συνέχεια μεταφέρεται με τη δράση του ανέμου, του νερού ή του πάγου ή με τη δύναμη της βαρύτητας που επενεργεί στα σωματίδια. Για παράδειγμα, η άμμος και η άργιλος μπορούν να μεταφερθούν σε εναιώρηση στο νερό του ποταμού και στη συνέχεια να αποτεθούν στον πυθμένα της θάλασσας ή της λίμνης. Εάν παραμείνουν θαμμένα, μπορεί τελικά να γίνουν ψαμμίτες και (ιζηματογενή πετρώματα) μέσω της διαγένεσης.

Τα ιζήματα μεταφέρονται κατά το πλείστον από το νερό (ποτάμιες διεργασίες), αλλά και από τον άνεμο (αιολικές διεργασίες) και τους παγετώνες. Η άμμος της παραλίας και οι αποθέσεις καναλιών ποταμών αποτελούν παραδείγματα ποτάμιας μεταφοράς και απόθεσης, αν και τα ιζήματα συχνά αποτίθενται από βραδέως κινούμενα ή στάσιμα νερά σε λίμνες και ωκεανούς. Οι αμμόλοφοι ερήμων και οι αποθέσεις loess είναι παραδείγματα αιολικής μεταφοράς και απόθεσης. Οι αποθέσεις μοραίνων και τιλλιτών είναι αποτέλεσμα παγετώδους μεταφοράς και απόθεσης.

## Ταξινόμηση
Τα ιζήματα μπορούν να ταξινομηθούν με βάση το μέγεθος των κόκκων ή τη σύστασή τους.

### Κοκκομετρικό μέγεθος
Το μέγεθος των ιζημάτων μετράται στην κλίμακα Κρουμπέιν φ,είναι μια λογαριθμική κλίμακα που υπολογίζεται από την εξίσωση:

: \varphi=-\log_2{\frac{D}{D_0}},

όπου

: \varphi η κλίμακα Κρουμπέιν,
: D η διάμετρος του κόκκου σε χιλιοστά
: D_0 η διάμετρος αναφοράς, ίση με ένα χιλιοστό

Αυτή η εξίσωση μπορεί να αναδιαταχθεί ώστε να βρίσκουμε την διάμετρο χρησιμοποιώντας το φ:

: D=D_0 \cdot 2^{-\varphi}\,

### Σύσταση
Η Σύσταση των ιζημάτων μπορεί να μετρηθεί με βάση:

* λιθολογία του μητρικού πετρώματος
* ορυκτολογική σύσταση
* χημική σύσταση

Αυτό οδηγεί σε μια ασάφεια στην οποία άργιλος μπορεί να χρησιμοποιηθεί τόσο ως τάξη μεγέθους όσο και ως ομάδα ορυκτών (αργιλικά ορυκτά).

## Δείτε επίσης

* Ιζηματολογία

## Εξωτερικοί σύνδεσμοι
* 
* 

Κατηγορία:Ιζηματολογία
Κατηγορία:Πετρολογία
Θήρα (αποβατικό)

Το **Α/Β Θήρα** ήταν σκάφος Αποβατικό αρμάτων του Πολεμικού Ναυτικού, με τα διακριτικά **Α/Β 1297, L-260**.

Το πλοίο παραλήφθηκε στις 15 Μαΐου 1944 από το Ναυτικό των ΗΠΑ. Το πλοίο παραχωρήθηκε στο Πολεμικό Ναυτικό από το Αμερικανικό Ναυτικό το 1945. Η τελετή έπαρσης της Ελληνικής Σημαίας πραγματοποιήθηκε στις 3 Οκτωβρίου 1946 στη στη διώρυγα του Σουέζ. Εκτός από το Α/Β θήρα, μεταξύ των ετών 1945 και 1946, παραχωρήθηκαν στο Π.Ν. άλλα ένδεκα σκάφη όμοιου τύπου, τα Αμοργός, Βραχνί, Μήλος, Κύθηρα, Σέριφος, Κάνδανος, Μαλακάσι, Κομένο, Ανάφη, Παλαιοχώρι και Σοφάδες, τα οποία εκποιήθηκαν το 1963, με την εξαίρεση των Α/Β Μήλος και Κύθηρα. Αυτά τα πλοία χρησιμοποιήθηκαν επί μακράν για στρατιωτικές και κρατικές μεταφορές κυρίως τα πρώτα μεταπολεμικά χρόνια.

## Πηγές
* LCT Mk 6 - From the Bureau of Ships Navy Department 

Κατηγορία:Ελληνικά αποβατικά
Μήλος (αποβατικό)

Το αποβατικό αρμάτων **Μήλος Α/Β 1300, Α/Β 261, L-189** παραχωρήθηκε στο Ελληνικό Πολεμικό Ναυτικό από το Αμερικανικό Ναυτικό το 1946, όπου αναφέρονταν ως ‘LCT 1300’. Η τελετή έπαρσης της Ελληνικής Σημαίας πραγματοποιήθηκε στις 3 Σεπτεμβρίου 1946 στο Ελ Κάπριτ στη Διώρυγα Σουέζ. Εκτός από το Α/Β Μήλος, μεταξύ των ετών 1945 και 1946, παραχωρήθηκαν στο Π.Ν. άλλα ένδεκα σκάφη όμοιου τύπου (Αμοργός, Βραχνί, Θήρα, Κύθηρα, Σέριφος, Κάνδανος, Μαλακάσι, Κομένο, Ανάφη, Παλαιοχώρι και Σοφάδες), τα οποία εκποιήθηκαν το 1963, με την εξαίρεση των Α/Β Μήλος και Κύθηρα.

## Πηγές
* LCT Mk 6 - From the Bureau of Ships Navy Department 

Κατηγορία:Ελληνικά αποβατικά
Μπάσκετ Μανρέσα

Η **Μανρέσα** (Bàsquet Manresa) είναι αθλητικός σύλλογος καλαθοσφαίρισης στην πόλη Μανρέσα στην Καταλονία της Ισπανίας .Ιδρύθηκε το 1931 και έχει κατακτήση ένα κύπελλο και ένα πρωτάθλημα Ισπανίας.

## τίτλοι
* πρωταθλήματα Ισπανίας: 1998
* κύπελλα Ισπανίας: 1996
* πρωταθλήματα Καταλoνίας :2000,2001
* κύπελλα Καταλονίας :1997,1999
* Β΄εθνική Ισπανίας : 1970


Κατηγορία:Ισπανικοί σύλλογοι καλαθοσφαίρισης
Κατηγορία:Ιδρύσεις αθλητικών συλλόγων το 1931
Κατηγορία:Ιδρύσεις ομάδων καλαθοσφαίρισης το 1931
Φουαγιέ

**Φουαγιέ** (από τη γαλλική λέξη *foyer που σημαινει τζακι)* ονομάζεται η ειδική αίθουσα του σύγχρονου θεάτρου που λειτουργεί ως προθάλαμος της κύριας θεατρικής αίθουσας.

Συνήθως εκεί λειτουργεί αναψυκτήριο, όπου πωλούνται ή διανέμονται δωρεάν οι αφίσες, τα προγράμματα και άλλα ενημερωτικά υλικά του θεάτρου. Πολλά θέατρα εξάλλου πραγματοποιούν σε αυτόν τον χώρο εκθέσεις ζωγραφικής, φωτογραφίας, θεατρικά δρώμενα και άλλες εκδηλώσεις πολιτιστικού ενδιαφέροντος. 

Οι θεατές μεταβαίνουν στο φουαγιέ κατά την είσοδό τους στο θέατρο ή στα διαλείμματα της παράστασης για να καπνίσουν, να πάρουν αναψυκτικά, να συζητήσουν κτλ.

Κατηγορία:Μέρη και εξοπλισμός του θεάτρου
Αλποχώρι Ηλείας

Το **Αλποχώρι** είναι χωριό και έδρα της ομώνυμης Τοπικής Κοινότητας του Νομού Ηλείας. Διοικητικά ανήκει στην Δημοτική Ενότητα Ιαρδάνου του Δήμου Πύργου. Το Αλποχώρι απέχει 8,5 χιλιόμετρα από τον Πύργο και περίπου 5 χιλιόμετρα από την θάλασσα. Σύμφωνα με την απογραφή του 2011 έχει πληθυσμό 216 μόνιμους κατοίκους.

## Τοπική Κοινότητα Αλποχωρίου
Η ομώνυμη Τοπική Κοινότητα αποτελείται από τους οικισμούς Αλποχώρι (216 μόνιμοι κάτοικοι), Καπανδρίτι (35 μόνιμοι κάτοικοι) και τα Χανάκια (469 μόνιμοι κάτοικοι). Είναι χαρακτηρισμένη ως αγροτικός πεδινός οικισμός, με έκταση 8,524 χμ² (2011). Ο οικισμός Αλποχώρι έχει υψόμετρο 118 μέτρα από την επιφάνεια της θάλασσας ενώ τα Χανάκια μόλις 57 μέτρα. Παλαιότερα μεγάλο μέρος των κατοίκων του τότε δημοτικού διαμερίσματος έμενε στο Αλποχώρι, αλλά μετακινήθηκε στα Χανάκια εξαιτίας της καλύτερης συγκοινωνίας  καθώς από εκεί διέρχεται η εθνική οδός Πύργου - Πατρών - Αθηνών ενώ από το Αλποχώρι απέχει 1,5 χιλιόμετρο. Από το χωριό αυτό κατάγεται ο Θεοφιλέστατος Επίσκοπος Ανδρούσης Κωνσταντίνος Παναγιωτακόπουλος.
Η πλειοψηφία των κατοίκων ασχολούνται με τη γεωργία και ειδικότερα με την καλλιέργεια των ελαιόδεντρων,από τα οποία βρίθει το χωριό. Άνηκε στον πρώην δήμο Ιάρδανου ο οποίος προσαρτήθηκε στο δήμο Πύργου. Το χωριό γνώρισε ιδιαίτερη άνθιση καθώς ήταν πλούσια η παραγωγή του "μαύρου χρυσού", ήτοι της σταφίδας και της βιομηχανικής τομάτας, για την οποία πλήθος εμπόρων εξέφραζε ενδιαφέρον.
### Πληθυσμός

(σε παρένθεση ο πληθυσμός της τοπικής κοινότητας)
## Αθλητισμός
Το 1978 ιδρύθηκε ο ποδοσφαιρικός σύλλογος *Αετός Αλποχωρίου*, ο οποίος σήμερα αγωνίζεται στην Α2' κατηγορία του τοπικού πρωταθλήματος. Έδρα του συλλόγου είναι το κοινοτικό γήπεδο το οποίο ονομάζεται *Τσαούσειο* προς τιμήν του Διονύσιου Τσαούση ο οποίος δώρησε τον χώρο το 1978.

## Εξωτερικοί σύνδεσμοι

* Πολιτιστικός Σύλλογος Αλποχωρίου Ηλείας
* Θαλαμοειδής Μηκυναϊκός τάφος στο Αλποχώρι Ηλείας

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ηλείας
Κατηγορία:Δήμος Ιαρδάνου
Κατηγορία:Δήμος Πύργου
Δήμος Ιαρδάνου

Ο **Δήμος Ιαρδάνου** ήταν δήμος του νομού Ηλείας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Πύργου. Βρισκόταν στο κεντρικό τμήμα του νομού. Ο δήμος είχε (πραγματικό) πληθυσμό 4.297 κατοίκους και καταλάμβανε έκταση 62.723 στρεμμάτων. Έδρα του ήταν το Βούναργο, στο οποίο στεγάζεται και το δημαρχείο. Ο δήμος πήρε την ονομασία του από τον ποταμό Ιάρδανο.

Οι κάτοικοι της περιοχής που καταλάμβανε ο δήμος ασχολούνται κυρίως με τη γεωργία. Παράγουν εσπεριδοειδή, ελιές, σταφίδες και κηπευτικά (υπαίθρια και θερμοκηπίου). Η παραγωγή διαφοροποιείται ανάλογα με το δημοτικό διαμέρισμα. Υπάρχει επίσης ενασχόληση και με την κτηνοτροφία κυρίως στο δημοτικό διαμέρισμα Κορυφής.

## Διαίρεση
Στο δήμο περιλαμβάνονταν τα εξής 9 δημοτικά διαμερίσματα:
: ** Δ.δ. Βουνάργου  ** -- το Βούναργο 
: ** Δ.δ. Αγίων Αποστόλων  ** -- οι Άγιοι Απόστολοι 
: ** [[Δημοτικό διαμέρισμα Αλποχωρίου Ηλείας|Δ.δ. Αλποχωρίου]] ** 
::*  το Αλποχώρι 
::*  το Καπανδρίτι
::*  τα Χανάκια 
: ** Δ.δ. Βροχίτσης  ** -- η Βροχίτσα 
: ** Δ.δ. Κατσαρού  ** -- ο Κατσαρός 
: ** [[Δημοτικό διαμέρισμα Κορυφής Ηλείας|Δ.δ. Κορυφής]] ** 
::*  η Κορυφή 
::*  η Μονή Φραγκοπηδήματος 
: ** Δ.δ. Ξυλοκέρας  ** -- η Ξυλοκέρα 
: ** [[Δημοτικό διαμέρισμα Πρασίνου Ηλείας|Δ.δ. Πρασίνου]] **
::*  το Πράσινο 
::*  το Γλυκόριζο 
::*  η Κεραμιδιά 
: ** Δ.δ. Φοναϊτίκων  ** -- τα Φοναΐτικα 

### Δήμαρχοι

## Εξωτερικοί σύνδεσμοι
*Στοιχεία για το δήμο Ιαρδάνου από το Υπουργείο Εσωτερικών 
*Η επίσημη ιστοσελίδα του δήμου

Ι
Δ
*
Ιός ανθρώπινης ανοσοανεπάρκειας

Ο **Ιός (της) Ανθρώπινης Ανοσοανεπάρκειας** ή **Ιός Ανοσοανεπάρκειας του Ανθρώπου** (), γνωστός και αναφερόμενoς κυρίως με το αγγλικό αρκτικόλεξο '''HIV''' (έιτς-άι-βι), είναι ο ιός που προκαλεί τη νόσο AIDS (*acquired immune deficiency syndrome*, το «σύνδρομο της επίκτητης ανοσολογικής ανεπάρκειας»). Είναι ιός διπλού μονόκλωνου θετικής πληροφορίας RNA, με φωσφολιπιδική περιβάλλουσα διπλής στρώσης.

Η εξάπλωση του ιού της ανθρώπινης ανοσοανεπάρκειας έχει πάρει το χαρακτήρα πανδημίας, καθώς έχουν πεθάνει από το σύνδρομο επίκτητης ανοσολογικής ανεπάρκειας περίπου 30 εκατομμύρια άτομα, ενώ άλλα 34 υπολογίζεται ότι είναι φορείς. Το μεγαλύτερο πλήγμα έχει δεχτεί η Υποσαχάρια Αφρική, όπου σε ορισμένες χώρες το προσδόκιμο ζωής έχει υποχωρήσει πολύ πιο κάτω από την προ-HIV εποχή, αν και τα τελευταία χρόνια έχει παρουσιαστεί ανάκαμψη.

## Εξωτερικοί σύνδεσμοι

* HIV λοίμωξη/AIDS, επιδημιολογικά στοιχεία για την Ελλάδα, πληροφορίες, από το Κέντρο Ελέγχου και Πρόληψης Νοσημάτων.
* www.hivaids.gr, η Ελληνική κλινική ιστοσελίδα για το HIV/AIDS στην Ελλάδα. Έγκυρη διαδικτυακή ενημέρωση σχετικά με την επιδημία του HIV/AIDS από το 2002.

Κατηγορία:Ιοί
Κατηγορία:HIV/AIDS
Κατηγορία:Αιτίες θανάτου
Προφήτης Ηλίας (αποσαφήνιση)

Η ονομασία **Προφήτης Ηλίας** μπορεί να αναφέρεται:

## Πρόσωπα
* Ηλίας (προφήτης), Βιβλικός προφήτης.

## Οικισμοί (ανά γεωγραφικά διαμερίσματα)

### Αττική
*Προφήτης Ηλίας Αττικής

### Στερεά Ελλάδα
*Προφήτης Ηλίας Αιτωλοακαρνανίας
*Προφήτης Ηλίας Βοιωτίας
*Προφήτης Ηλίας Εύβοιας

### Πελοπόννησος
*Προφήτης Ηλίας Αργολίδας, χωριό στο νομό Αργολίδας
*Προφήτης Ηλίας Καλαβρύτων, χωριό στο νομό Αχαΐας
* Προφήτης Ηλίας Σουλίου Αχαΐας, χωριό στο νομό Αχαΐας
* Προφήτης Ηλίας Καλαμάτας, χωριό στο νομό Μεσσηνίας
*Προφήτης Ηλίας Λαγίας Λακωνίας
*Προφήτης Ηλίας Βοιών Λακωνίας
*Προφήτης Ηλίας Μυρσίνης Λακωνίας

### Ήπειρος
*Προφήτης Ηλίας Άρτας
*Προφήτης Ηλίας Σκλίβανης Ιωαννίνων
*Προφήτης Ηλίας Βαλανιδιάς Ιωαννίνων
*Προφήτης Ηλίας Πρέβεζας
*Προφήτης Ηλίας Ροδόπης
*Προφήτης Ηλίας Ρόδου

### Θεσσαλία

* Προφήτης Ηλίας Μαγνησίας

### Θράκη

* Προφήτης Ηλίας Ροδόπης
* Προφήτης Ηλίας Σαμοθράκης

### Νησιά Αιγαίου Πελάγους
*Προφήτης Ηλίας Ικαρίας
*Προφήτης Ηλίας Ρόδου

### Μακεδονία

* Προφήτης Ηλίας Ημαθίας
* Προφήτης Ηλίας Κοζάνης
* Προφήτης Ηλίας Πέλλας

### Κρήτη

* Προφήτης Ηλίας Ηρακλείου, χωριό στο νομό Ηρακλείου
* Προφήτης Ηλίας Χανίων

## Συνοικίες
*Προφήτης Ηλίας Αθήνας, συνοικία του Παγκρατίου
*Προφήτης Ηλίας Πάτρας, συνοικία στο ανατολικό τμήμα της πόλης
*Προφήτης Ηλίας Πειραιά, συνοικία στον λόφο της Καστέλλας

## Βουνά
*Προφήτης Ηλίας Θήρας, βουνό της Σαντορίνης

## Εκκλησίες
*Ναός Προφήτη Ηλία Θεσσαλονίκης
*Ναός Προφήτη Ηλία Χανίων, του 15ου αιώνα δίπλα στον οποίον βρίσκεται ο τάφος του Ελευθέριου Βενιζέλου

### Μοναστήρια
*Μονή Προφήτη Ηλία Πάτρας
*Μονή Προφήτη Ηλία Φωκίδος

## Διάφορα
*Προφήτης Ηλίας Σαντορίνης, κέντρο ραδιοτηλεοπτικής εκπομπής στη Σαντορίνη
*Α.Ο. Προφήτη Ηλία Πειραιά, αθλητικός σύλλογος

## Δείτε επίσης
* Άγιος Ηλίας (αποσαφήνιση)
* Ηλίας (αποσαφήνιση)

Κατηγορία:Αποσαφηνίσεις ελληνικών τοπωνυμίων
Κάτω Καρβέλι Μεσσηνίας

Το **Κάτω Καρβέλι** Καλαμάτας είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 20 κατοίκων, σύμφωνα με την Απογραφή του 2011. Διοικητικά ανήκει στην Κοινότητα Καρβελίου και υπάγεται στη Δημοτική Ενότητα Καλαμάτας, του Δήμου Καλαμάτας.

## Τοποθεσία
Το Κάτω Καρβέλι βρίσκεται σε υψόμετρο 503 μέτρων, στο Δυτικό Ταΰγετο και απέχει 10 χιλιόμετρα από την Καλαμάτα. Μέχρι το 1956, ονομαζόταν **Χανάκια**.

## Διοικητικές μεταβολές

* 16-10-1940, αναγνώριση του οικισμού Χανάκια και προσάρτησή του στην Κοινότητα Καρβελίου.
* 21-05-1956, ο οικισμός Χανάκια μετονομάζεται σε Κάτω Καρβέλι.
* 04-12-1997, ο οικισμός Κάτω Καρβέλι αποσπάται από την Κοινότητα Καρβελίου και προσαρτάται στο Δήμο Καλαμάτας.

## Εξωτερικοί σύνδεσμοι

* Δήμος Καλαμάτας

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Καλαμάτας
Λωξάντρα (τηλεοπτική σειρά)

Η ***Λωξάντρα*** ήταν τηλεοπτική σειρά που γυρίστηκε και προβλήθηκε την σεζόν 1979-1980, βασισμένη στο ομώνυμο βιβλίο της Μαρίας Ιορδανίδου. Αφηγείται την ιστορία της Πολίτισσας Λωξάντρας από το γάμο της ως τα γεράματά της, και μέσω αυτής ξεδιπλώνεται και η ιστορία ολόκληρου του κόσμου της Κωνσταντινούπολης, μέσα από τα γεγονότα που τον σημάδεψαν πριν τον Α' Παγκόσμιο Πόλεμο.

Συνολικά προβλήθηκαν 30 επεισόδια, από τις 19 Ιανουαρίου έως τις 16 Αυγούστου 1980, από την ΕΡΤ. Ήταν από τις τελευταίες ασπρόμαυρες σειρές των πρώτων ετών της έγχρωμης του καναλιού. Παράλληλα, είναι από τις παλαιότερες σειρές που διασώζονται στο Αρχείο της ΕΡΤ.

## Συντελεστές της σειράς

***Σενάριο**: Χρήστος Δοξαράς

***Σκηνοθεσία**: Γρηγόρης Γρηγορίου  
***Βοηθός Σκηνοθέτη:** Μάχη Λιδωρικιώτη  
***Τηλεσκηνοθεσία:** Βασίλης Βλαχοδημητρόπουλος  

***Μουσική**: Ελένη Καραΐνδρου
***Σκηνικά - Κοστούμια:** Νίκος Πετρόπουλος
***Διεύθυνση Φωτογραφίας**: Περικλής Κόκκινος
***Διεύθυνση Παραγωγής:** Ράνια Δημοπούλου

## Διανομή

## Παραπομπές

## Εξωτερικοί σύνδεσμοι
* ERTFLIX, Λωξάντρα: Η ΕΡΤ θυμάται, Παλιές αγαπημένες σειρές
* Μηχανή του Χρόνου: «Λωξάντρα». Η θρυλική μαγείρισσα στο σίριαλ της ΕΡΤ, που άφησε εποχή http://www.mixanitouxronou.gr/beti-valasi-erminefse-ti-loxantra-se-sirial-tis-ert-ke-afise-epochi/#sthash.SNoElhPW.dpuf

Κατηγορία:Τηλεοπτικές σειρές ΕΡΤ
Κατηγορία:Ελληνικές δραματικές τηλεοπτικές σειρές
Κατηγορία:Ελληνικές τηλεοπτικές σειρές βασισμένες σε βιβλία
Φρανσουά Φιγιόν

Ο **Φρανσουά Φιγιόν** (γαλλ.*François Fillon*, Λε Μαν, 4 Μαρτίου 1954) είναι Γάλλος πολιτικός, πρωθυπουργός της Γαλλίας από τον Μάιο του 2007 έως το 2012. Είναι μέλος του δεξιού κόμματος Οι Ρεπουμπλικανοί και παλαιότερα ανήκε στην Ένωση για ένα Λαϊκό Κίνημα (*Union pour un mouvement populaire - UMP*), ενώ παράλληλα εθεωρείτο στενός συνεργάτης του Νικολά Σαρκοζί. Έχει διατελέσει Υπουργός Εργασίας στην κυβέρνηση του Ζαν-Πιέρ Ραφαρέν το 2002 και πραγματοποίησε αλλαγές που προκάλεσαν μεγάλες αντιδράσεις στον νόμο για το 35ωρο και στο συνταξιοδοτικό σύστημα. Έγινε Υπουργός Ανώτατης Εκπαίδευσης και Έρευνας το 2005 και πρότεινε νόμο για την εκπαίδευση, που επίσης συνάντησε την έντονη αντίδραση των εκπαιδευτικών και των μαθητών. Τον Μάιο του 2005 έμεινε έξω από τη νέα κυβέρνηση, του Ντομινίκ ντε Βιλπέν. Την ίδια χρονιά εκλέχτηκε Γερουσιαστής στον νομό Σαρτ, στην περιοχή του Λίγηρα. 

Η κυβέρνηση Φιγιόν έλαβε ψήφο εμπιστοσύνης, στις 3 Ιουλίου του 2007.

Στις 28 Νοεμβρίου 2016 έλαβε το χρίσμα των Ρεπουμπλικανών για τις προεδρικές εκλογές του 2017.

## Πρώτα χρόνια και εκπαίδευση
Η οικογένειά του κατάγεται από την περιοχή Σαρτέ. Γιος συμβολαιογράφου και διάσημης ιστορικού, ο Φιγιόν  είναι παντρεμένος με την Penelope, ουαλικής καταγωγής, και έχουν πέντε παιδιά. Το 1972 απέκτησε τίτλο Baccalaureat στα Φιλοσοφικά Ρεύματα και το 1976 απέκτησε τίτλο Μάστερ στο Δημόσιο Δίκαιο, από το πανεπιστήμιο του Λε Μαν. Συνέχισε τις σπουδές του στο πανεπιστήμιο Ντεκάρτ, στο Παρίσι με DEA στο Δημόσιο Δίκαιο (1977) και στη συνέχεια στις Πολιτικές Επιστήμες.

## Πολιτική καριέρα
Εξελέγη βουλευτής στο διαμέρισμα Σαρτ (Sarthe) την περίοδο 1981-1993 (περίοδος κατά την οποία ήταν και αντιδήμαρχος (1981-83) και έπειτα δήμαρχος (1983-2001) της πόλης Σαμπλέ-συρ-Σαρτ (*Sablé-sur-Sarthe*) και το 1997-2002. Στις εκλογές του Ιουνίου του 2007 επανεξελέγη στην Εθνοσυνέλευση, ωστόσο εγκατέλειψε την έδρα του όταν διορίστηκε στην πρωθυπουργία.Από το 2005 ως το 2007 ήταν γερουσιαστής της Σαρτ. Χρημάτισε υπουργός Ανώτερης Εκπαίδευσης και Έρευνας (1993-95), Τύπου, Τεχνολογίας και Ταχυδρομείων (1995), Ταχυδρομείων, Τηλεπικοινωνιών και Διαστήματος (1995-97), Κοινωνικών Υποθέσεων, Εργασίας και Αλληλεγγύης (2002-04) και Εθνικής Παιδείας, Ανώτερης Εκπαίδευσης και Έρευνας (2004-05).

## Πρωθυπουργός
Στις 17 Μαΐου 2007 ο Φιγιόν διορίστηκε πρωθυπουργός από τον πρόεδρο Νικολά Σαρκοζί. Μετά τις δημοτικές εκλογές του 2008 και τις ευρωεκλογές τον Ιούνιο του 2009 έγιναν αλλαγές στο κυβερνητικό σχήμα.

## Παραπομπές


## Εξωτερικοί σύνδεσμοι
* Γραφείο Πρωθυπουργού - επίσημη ιστοσελίδα
* Συνέντευξη του Φιγιόν στη Le Figaro 

Κατηγορία:Πρωθυπουργοί της Γαλλίας
Κατηγορία:Γάλλοι δικηγόροι
Κατηγορία:Πολιτικοί της Γαλλικής Εθνοσυνέλευσης (Ε΄ Δημοκρατία)
Κλαμπ Μπάσκετ Χιρόνα

thumb|130px|Το λογότυπο του συλλόγου με τον κύριο χορηγό Ακασβάγιου
Η **ΚΜ Σαντ Γιοσέπ Χιρόνα** (καταλανικά: *CB Sant Josep Girona*) ήταν σύλλογος καλαθοσφαίρισης στην πόλη Χιρόνα στην Καταλωνία της Ισπανίας.

Ιδρύθηκε το 1962 από τον Ραμόν Σιτιού ως «ΚΜ Σαντ Γιοσέπ» (CB Sant Josep). Το 1987 έγινε επαγγελματικό σωματείο και έγινε μέλος της Ισπανικής λίγκας (Liga ACB). Από το 1987 συμμετέχει συνεχώς στο Πρωτάθλημα της Ισπανικής Λίγκας (Α΄ Εθνική).

Τον Απρίλιο του 2013 η ΚΜ Σαντ Γιοσέπ ανακοίνωσε ότι θα διέκοπτε τη λειτουργία της στο τέλος της περιόδου 2012–13.

## Τίτλοι
* Ευρωπαϊκό κύπελλο *Φίμπα Γιουροκάπ* 2007
* Κύπελλο Καταλωνίας 1996, 2006

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ισπανικοί σύλλογοι καλαθοσφαίρισης
Κατηγορία:Ιδρύσεις αθλητικών συλλόγων το 1962
Κατηγορία:Χιρόνα
Κατηγορία:Ιδρύσεις ομάδων καλαθοσφαίρισης το 1962
ΚΜ Μούρθια

thumb|90px|Λογότυπο 1993–2009
Η **Κλουμπ Μπαλονθέστο Μούρθια** (ισπανικά: *Club Baloncesto Murcia*) είναι ισπανικός σύλλογος καλαθοσφαίρισης στη Μούρθια.

Ιδρύθηκε το 1985 και αγωνίζεται στην πρώτη κατηγορία του πρωταθλήματος της ισπανικής λίγκας (Liga ABC).

## Ονομασία χορηγού
Ακολουθούν οι ονομασίες χορηγών του συλλόγου:

*CB Murcia Artel: 1997–1998
*Recreativos Orenes CB Murcia: 1998–1999
*CB Etosa/Etosa Murcia: 2000–2003
*Polaris World CB Murcia: 2003–2008
*UCAM Murcia: 2011–σήμερα

## Παραπομπές


## Εξωτερικοί σύνδεσμοι
*

Κατηγορία:Ισπανικοί σύλλογοι καλαθοσφαίρισης
Κατηγορία:Ιδρύσεις αθλητικών συλλόγων το 1985
Κατηγορία:Ιδρύσεις ομάδων καλαθοσφαίρισης το 1985
Καμπεονάτο κέντρο

Το **Καμπεονάτο θέντρο** (Campeonato Centro) ηταν το τοπικό πρωτάθλημα της ευρύτερης περιοχής της Μαδρίτης στην Ισπανία. Διοργανωνόταν από την *The Federación Madrileña de Foot-Ball *. Ο νικητής (μέχρι το 1928) συμμετείχε στην τελική φάση με τις πρωταθλήτριες των υπόλοιπων Ισπανικών ποδοσφαιρικών ενώσεων για τον τίτλο του πρωταθλητή Ισπανίας.

## Εξωτερικοί σύνδεσμοι

* Rec.Sport.Soccer Statistics Foundation

Κατηγορία:Ποδοσφαιρικές διοργανώσεις Ισπανίας
Σωζομενός

Ο **Σαλαμίνιος Ερμείας Σωζομενός** (400 - 450), γνωστός ως **Σωζομενός** ή **Σωζόμενος**, ήταν ιστορικός της χριστιανικής εκκλησίας.

## Βιογραφία
Γεννήθηκε περίπου το 400 στη Βαιθήλ, μια μικρή πόλη κοντά στη Γάζα, σε μία πλούσια χριστιανική οικογένεια της Παλαιστίνης.

Ό,τι μας αναφέρει για την ιστορία της νότιας Παλαιστίνης προήλθε από την προφορική παράδοση. Εμφανίζεται εξοικειωμένος με την περιοχή γύρω από τη Γάζα.

Ο Σωζομενός έγραψε ότι ο παππούς του έζησε στη Βαιθήλ, κοντά στη Γάζα, και έγινε χριστιανός μαζί με την οικογένειά του, κατά πάσα πιθανότητα από τον Κωνστάντιο Β'. Ένας γείτονας θεραπεύτηκε ως εκ θαύματος από τον άγιο Ιλαρίωνα που έβγαλε έναν δαίμονα από τον γείτονα και, ως αυτόπτες μάρτυρες του θαύματος, η οικογένειά του ασπάστηκε τον χριστιανισμό. Η αλλαγή θρησκεύματος σηματοδότησε μία σημαντική καμπή στον εκχριστιανισμό της νότιας Παλαιστίνης.

Ο παππούς έγινε ιδιαίτερα αγαπητός ερμηνευτής της Αγίας Γραφής στο περιβάλλον του. Οι δε απόγονοι του πλούσιου γείτονα ίδρυσαν εκκλησίες και μοναστήρια στην περιοχή και ήταν ιδιαίτερα δραστήριοι στην προώθηση του μοναχισμού. Ο ίδιος ο Σωζομενός συνομιλούσε με έναν από αυτούς, έναν πολύ γέρο άνθρωπο. Ο ίδιος λέει ότι ανατράφηκε με καλογερικές επιρροές και η ιστορία τον επιβεβαιώνει.  

Το έργο του *Εκκλησιαστική Ιστορία* αποτελεί ιδιαίτερα σημαντική πηγή για τις εκκλησιαστικές εξελίξεις κατά τον 4ο και 5ο αιώνα και καταγράφηκε μέσα από την ορθόδοξη σκοπιά. Το έργο του αυτό αποτελείται από εννιά βιβλία που καλύπτουν την περίοδο από το 324 έως το 439, ενώ ο Σωζομενός το αφιέρωσε στον Βυζαντινό αυτοκράτορα Θεοδόσιο Β'. Το ότι το έργο του, όπως το έχουμε σήμερα, φτάνει έως το έτος 425, οφείλεται κατά μιαν άποψη σε αυτολογοκρισία του συγγραφέα, επειδή στην εξιστόρηση των ετών 425-439 αναφερόταν στην αυτοκράτειρα Αιλία Ευδοκία, σε δυσμένεια πλέον. Το πιθανότερο όμως είναι, δεδομένου ότι οι μεταγενέστεροι χρονογράφοι ήξεραν όλο το έργο του, ότι πρόκειται για φθορά του χειρογράφου. 

Ο Σωζομενός πέθανε στην Κωνσταντινούπολη. 

## Δείτε επίσης
* Βυζαντινή ιστοριογραφία
* Σωκράτης ο Σχολαστικός

## Πηγές
* *Encyclopædia Britannica 2007*

## Εξωτερικοί σύνδεσμοι
* Εκκλησιαστική Ιστορία 
* Εκκλησιαστική Ιστορία 

Κατηγορία:Βυζαντινοί ιστορικοί
Κατηγορία:Βυζαντινοί του 5ου αιώνα
Λιμνοσπήλαιο Μελισσάνης

Το βαραθρώδες **λιμνοσπήλαιο της Μελισσάνης** βρίσκεται σε απόσταση 2 χιλ. βορειοδυτικά της Σάμης στην Κεφαλονιά. Η φυσική είσοδος του σπηλαίου είναι κατακόρυφη διαστάσεων 40 x 50 μ. και δημιουργήθηκε από την πτώση ενός τμήματος της οροφής. Τεχνητή είσοδος με σκαλοπάτια και μακρύς υπόγειος διάδρομος επιτρέπει την επίσκεψη στο σπήλαιο. Η λίμνη βρίσκεται 20 μ. κάτω από την επιφάνεια του εδάφους και το βάθος των νερών της κυμαίνεται από 10 μ. έως 30 μ. Σταλακτίτες με περίεργα σχήματα στολίζουν το μεγαλύτερο τμήμα του σπηλαίου. Τα νερά της Μελισσάνης, σύμφωνα με τον Γιώργο Α., χύνονται στην Αγία Ευφημία.
## Εξωτερικοί σύνδεσμοι
*goKefalonia.com: Λιμνοσπήλαιο Μελισσάνης 
*ShowCaves.gr: Σπήλαιο Μελισσάνης 
*Δήμος Σάμης: Μελισσάνη
*Σπήλαιο της Μελισσάνης
*kefaloniavisit.com: Το Λιμνοσπήλαιο Μελισσάνης
Μελισσανης
Κατηγορία:Κεφαλονιά